MediaWiki:Translate-fs-target-text/dsb

Gratulacija! Móžoš něnto pśełožowanje zachopiś.

Buź mimo starosći, jolic zda se śi hyšći nowe a konfuzne. Na lisćinje projektow jo pśeglěd projektow, ku kótarymž móžoš pśełožki pśinosowaś. Nejwěcej projektow ma krotky wopisański bok z wótkazom "Toś ten projekt pśełožyś", kótaryž wjeźo śi k bokoju, kótaryž wšykne njepśełožone powěźeńki wopśimujo. Lisćina wšyknych kupkow powěźeńkow z aktualnym pśełožowanskim stawom za rěc stoj teke k dispoziciji.

Jolic měniš, až dejš nejpjerwjej wěcej rozumiś, nježli až zachopijoš pśełožowaś, móžoš Ceste pšašanja cytaś. Dokumentacija móžo bóžko wótergi zestarjona byś. Joli něco jo, wó kótaremž mysliš, až by měło móžno byś, ale njenamakajoš, kak móžoš to cyniś, pšašaj se ga na boku Pódpěra.

Móžoš se teke ze sobupśełožowarjami teje sameje rěcy na diskusijnem boku portala swójeje rěcy do zwiska stajiś. Jolic hyšći njejsy to cynił, změń swój wužywarski powjerch do rěcy, do kótarejež coš pśełožowaś, aby se wiki mógał wótkaze pokazaś, kótarež su relewantne za tebje.